Јастребови (породица)
Јастребови (лат. -{Accipitridae}-) су породица птица из реда орлова и јастребова (-{Accipitriformes}-). У коме се налазе заједно са породицама орлови рибари (-{Pandionidae}-) и секретари (-{Sagittariidae}-), према неким класификацијама и породицом лешинари Новог света (-{Cathartidae}-). Породици јастребова припада велики број врста јастребова, орлова, мишара, кобаца, луња, еја и лешинара Старог света.

Кариотипска анализа упућује на закључак да су јастребови (-{Accipitridae}-) посебна монофилетска група, али да ли су једна породица, ред или неколико посебних редова још увек није дефинитивно одређено.

Опис 
Јастребови (-{Accipitridae}-) су породица птица која укључује врсте које се значајно разликују међусобно по величини и облику. Најмањи представници породице су бисерна луња (-{Gampsonyx swainsonii}-) и мали кобац (-{Accipiter minullus}-), који достижу дужину од 23 -{cm}- и тежину од око 85 -{g}-, а највећи живући представник је црни лешинар (-{Aegypius monachus}-), који достиже дужину од 120 -{cm}- и тежину од 14 -{kg}-. Најмањи распон крила од 39 -{cm}- има мали кобац (-{Accipiter minullus}-), а највећи од 300 -{cm}- има црни лешинар (-{Aegypius monachus}-) и хималајски суп (-{Gyps himalayensis}-). Највећа врста која је икада постојала је Хастов орао (-{Harpagornis moorei}-), за коју се процењује да је достизала дужину од 140 -{cm}- и тежину од 15 до 16,5 -{kg}-. Већину врста јастребова карактерише полни диморфизам, при чему су женке веће од мужјака.

Јастребове (-{Accipitridae}-) одликују оштар кукаст кљун и дуге канџе. Перје им је обично смеђе или сиво. Чула су им веома оштра, нарочито вид.

Исхрана 
Већина врста су грабљивице. Неке врсте претежно лове сисаре мање и средње величине, друге лове птице, треће рибу, док неке лове инсекте, гмизавце и водоземце. Међутим, има и врста које се претежно хране стрвинама, а један број се храни и воћем.

Распрострањеност 
Насељавају све континенте осим Антарктика. Неке врсте су птице селице.

Класификација

Напомене

Референце

Литература 

 
 .

Спољашње везе